GiliGold/VAD_KnessetCorpus huggingface dataset:
<ארבל אסטרחן: כתוב בתקנון שאפשר להגיש ערעור ביום שני.
דוד ביטן: כתוב גם שאני לא יכול לאשר הארכת מועד?
דוד ביטן: כתוב בתקנון שאסור לי - - -
<ארבל אסטרחן: כן, כתוב - - -
דוד ביטן: אפילו בבית משפט מותר לי לאשר הארכות מועד.
<ארבל אסטרחן: כתוב בתקנון איך אפשר לסטות מההוראות הפרוצדורליות של התקנון.
אחמד טיבי: איך אפשר?
דוד ביטן: מה כתוב?
דוד ביטן: בואו נשמע.
דוד ביטן: בואו נקיים דיון עקרוני.
דוד ביטן: בבית משפט הייתי מגיש המון בקשות להארכת מועד והיו מאשרים לי.
דוד ביטן: תגידי לי למה בכנסת ישראל אני לא יכול לנמק.
דוד ביטן: אנחנו ועדה מעין שיפוטית, למה אני לא יכול?
דוד ביטן: כל דבר אתם עושים על קוצו של יו"ד?
<ארבל אסטרחן: התקנון נועד להגן על חברי הכנסת ולקבוע כללי משחק אחידים לכולם.
דוד ביטן: אז אמרתי שלדעתי אפשר לנמק.
דוד ביטן: אני לא יודע, אולי אני לא אאשר לו את הנימוק הזה.
<ארבל אסטרחן: אבל מי שנזכר היום שהוא רוצה לערער וידע שהוא איחר את המועד – וגם שאלו את מנהלת הוועדה אם אפשר להגיש ערעור היום, היא אמרה לא.
<ארבל אסטרחן: אז אם עכשיו יקבלו ערעור של מישהו שהגיש היום, הוא פוגע בחברי כנסת אחרים שגם לא הגישו בזמן.
<ארבל אסטרחן: אם רוצים לתקן את התקנון - - -
דוד ביטן: אנחנו נתחיל בצורה אחרת, אני רוצה שיהיה כלל שאומר שבמידה ומוגשת בקשה לאחר המועד, תוגש גם בקשה להארכת מועד עם נימוקים.
דוד ביטן: הוועדה תחליט במסגרת החלטה אם היא מאשרת את הבקשה הזאת.
ישראל אייכלר: זה מאוד חשוב.
ישראל אייכלר: אני הרבה פעמים רציתי לערער ואמרו לי שכבר אי-אפשר.
דוד ביטן: בסדר, זה להבא.
דוד ביטן: אז אנחנו לא נדון בבקשה שלך היום.
<ארבל אסטרחן: צריך תיקון בתקנון.
דוד ביטן: לא צריך תיקון תקנון.
אחמד טיבי: יכול להיות שאתה תפנה ליושב-ראש ועדת הכלכלה, אדוני היושב-ראש - - -
דוד ביטן: זה הcommon sense- של כל דיון.
יואל חסון: על מה, למען ה', אתם מדברים?
אחמד טיבי: אדוני, אתה תפנה ליושב-ראש ועדת הכלכלה לקיים דיון השבוע.
דוד ביטן: תגיד לי את הנושא.
אחמד טיבי: מניעת כניסה למקומות בילוי ואפליה בימי החג.
דוד ביטן: אני אפנה אליו.
יואל חסון: אין דבר כזה, חבר'ה, מה אתם עושים?
יואל חסון: ממתי יש דבר כזה?
יואל חסון: שלא הגישו ערעור ורוצים עכשיו להעלות דיון.
דוד ביטן: אני אפנה אליו באופן אישי.
דוד ביטן: אתה תגיד לי עם מי לדבר גם?
דוד ביטן: לא הבנתי את זה.
דוד ביטן: זאת הפעם הראשונה שאני שומע.
יואל חסון: תתפלא - - - חבר הכנסת טיבי.
אחמד טיבי: אבל הוא לא מעלה להצבעה.
דוד ביטן: אני לא מעלה להצבעה, אני פונה אליו.
יואל חסון: סתם לדבר על זה?
יואל חסון: אז מה המשמעות?
דוד ביטן: שום משמעות, הוא ביקש ואני עושה את זה.
דוד ביטן: אתה לא הופך את זה להחלטה אפילו.
דוד ביטן: איזו בעיה יש עם זה?
אחמד טיבי: בדיוק מה שאני הצעתי לישראל ביתנו.
<ארבל אסטרחן: מה אתה רוצה שתהיה ההחלטה?
<קריאה: לא צריך את ועדת הכנסת.
דוד ביטן: אז הוא הגיש בקשה, דנו בזה, דחינו לו את הבקשה והוא מבקש ממני.
דוד ביטן: יש בעיה עם זה?
אחמד טיבי: ועדת הכנסת דחתה את הבקשה שלי.
ירדנה מלר-הורוביץ: הבעיה שלי כמזכירות – התקנון קובע להרבה פריטים פרלמנטריים, שהם חלק מהתהליכים הפרלמנטריים, מועדים.
ירדנה מלר-הורוביץ: אם זו הצעה דחופה, עד יום שני ב-10:30.
ירדנה מלר-הורוביץ: אם זה דיון מהיר, יום ראשון ב-13:00.
ירדנה מלר-הורוביץ: ערעורים, הצמדה, עד יום שני בערב.
ירדנה מלר-הורוביץ: אם אנחנו מתחילים לחרוג - - -
אחמד טיבי: אבל הוא דחה את הבקשה שלי.
דוד ביטן: דחיתי את הבקשה.
ירדנה מלר-הורוביץ: אחמד, זה לא אתה.
ירדנה מלר-הורוביץ: אני מדברת על העיקרון.
ירדנה מלר-הורוביץ: עיקרון השוויון ייפגע, זה מה שאני באה להגיד.
דוד ביטן: העיקרון מקובל.
יואל חסון: אני מסכים עם מזכירת הכנסת.
ירדנה מלר-הורוביץ: אם אני כמזכירת כנסת צריכה לשמור על השוויון, זה ייפגע.
ירדנה מלר-הורוביץ: אני מחזקת את - - -
דוד ביטן: אני אומר דבר אחר – עיקרון השוויון מקובל, המועדים מקובלים.
דוד ביטן: יחד עם זה, בכל גוף יש את הנושא של - - -
ירדנה מלר-הורוביץ: לא בכנסת.
דוד ביטן: יש את הנושא של הארכת מועד.
ירדנה מלר-הורוביץ: אני לא אוכל לעמוד בזה.
ירדנה מלר-הורוביץ: אמרה לך היועצת המשפטית, היא דיברה על המסגרת.
ירדנה מלר-הורוביץ: בהליך היומיומי - - -
דוד ביטן: מה שקובע זה מהות, לא רק התקנון, עם כל הכבוד.
דוד ביטן: גם המהות קובעת.
ירדנה מלר-הורוביץ: חבר הכנסת דוד ביטן, בהליך היומיומי, אני פועלת לפי - - -
דוד ביטן: אז אני אסביר לך, יכול להיות.
דוד ביטן: אדם שבר את הרגל, חבר כנסת, לא הגיש בזמן.
דוד ביטן: הגיש אחרי שהוא חזר מבית החולים.
דוד ביטן: מגיע לו או לא מגיע לו?
דוד ביטן: לא, מגיע לו.
יואל חסון: יש לו עוזרים.
<ארבל אסטרחן: זה לא - - -
דוד ביטן: זו לא המצאה שקיימת כאן.
יואל חסון: כאילו שחברי הכנסת שולחים בעצמם.
יואל חסון: יש עוזרים שהם צריכים לעשות את זה.
דוד ביטן: אני טוען שכן מגיע לו.
דוד ביטן: אני לא מדבר על הבקשה הזאת.
דוד ביטן: אני מדבר במישור העקרוני.
יואל חסון: אתה יודע איזה בלגן יהיה פה?
דוד ביטן: במישור העקרוני, יש נסיבות שכן מגיע, למה לא מגיע?
דוד ביטן: מה העניין הזה של קידוש התקנון עד למצב של אבסורד?
ישראל אייכלר: בשביל זה יש ועדת כנסת.
דוד ביטן: יש ועדת כנסת, הוא ינמק מה הסיבה, נדון בסיבה.
דוד ביטן: אם היא אמתית וטובה – זה הכול.
ירדנה מלר-הורוביץ: אם כך, אני חושבת שצריך לעשות תיקון תקנון.
ירדנה מלר-הורוביץ: אם ככה, בואו נתקן את התקנון.
דוד ביטן: אני לא חושב, לא בטוח.
<ארבל אסטרחן: אז מה המשמעות שכתוב בתקנון שאפשר להגיש ערעור עד יום שני - - -
דוד ביטן: מה המשמעות שיש בבית משפט סעיף שצריך להגיש את הבקשה בתוך 30 יום, ומגישים בקשה להארכת מועד עם כל מיני נימוקים?
<ארבל אסטרחן: אז תכתוב.
דוד ביטן: ואז בא השופט ומאשר את זה.
<ארבל אסטרחן: אז תשנה את התקנון.
יואל חסון: תעשה שינוי תקנון, אי-אפשר אחרת.
דוד ביטן: לא יודע, כל דבר פה עושים תיקון תקנון.
דוד ביטן: חבר'ה, ישcommon sense גם.
דוד ביטן: מספיק כבר עם ההשתעבדות הזו לתקנון באופן לא נורמלי, עד הגעה לאבסורד.
דוד ביטן: אני אומר, יש נסיבות מיוחדות.
ירדנה מלר-הורוביץ: המזל שלנו שיש תקנון, כי התקנון שומר עלינו.
ירדנה מלר-הורוביץ: אני רוצה להגיד את זה, ושזה ייכנס לפרוטוקול.
דוד ביטן: אמרת את זה, ואני אמרתי את שלי גם.
ישראל אייכלר: זה חשוב מאוד שיש תקנון - - -
יואל חסון: אתה יודע איזה כאוס היה כאן בלי תקנון?
יואל חסון: אתה יודע איזה כאוס היה כאן?
דוד ביטן: יש מקרים שהם – הנימוק הזה שהוא אמר לי לא היה מקובל עלי.
ירדנה מלר-הורוביץ: בכנסת הקודמת, ועדה בראשות חבר הכנסת יריב לוין הצליחה לעשות מה שהרבה שנים אחורה לא הצליחו לעשות, וזה תיקון התקנון בצורה פשוטה מאוד, נהירה, ידידותית למשתמש.
ירדנה מלר-הורוביץ: הוא הצליח לעשות את זה משום שבניגוד לקודמיו, הוא הלך על החלטה פה אחד.
דוד ביטן: רוב ההחלטות הן פה אחד.
ירדנה מלר-הורוביץ: יושבים פה חברי שיגידו – ההצלחה של התקנון היא שהוא שומר עלינו.
ירדנה מלר-הורוביץ: הוא שומר על כולנו – עליכם ועלינו.
דוד ביטן: אולי הוא שומר על מזכירות הכנסת, אבל לא על הח"כים.
ירדנה מלר-הורוביץ: על חברי הכנסת, במיוחד על המיעוט.
ירדנה מלר-הורוביץ: במיוחד על המיעוט.
יואל חסון: אי-אפשר היה לנהל את הבית הזה.
ירדנה מלר-הורוביץ: עשה לי ואני אעשה לך.
ירדנה מלר-הורוביץ: תן לי ואני אתן לך.
דוד ביטן: אני אמרתי שלא צריך תקנון?
דוד ביטן: אבל אני אומר שיש מצבים, ולא יכולים להוביל אותנו עם תקנון לידי אבסורד, זה המצב.
דוד ביטן: ונתתי לך דוגמה פשוטה, שחבר כנסת עבר תאונת דרכים, שבר את הרגל, הלך לבית חולים, חזר, עבר את המועד.
דוד ביטן: האם מגיע לו או לא מגיע לו הארכת מועד?
יואל חסון: יש לו עוזרים בשביל זה.
דוד ביטן: אז באמת - - -
<ארבל אסטרחן: אם תהיה תאונת דרכים אז מזכירת הכנסת תגיד לך שהוא יכול להגיד.
ירדנה מלר-הורוביץ: היא תלך ליו"ר הכנסת והיא תגיד לו שקרה כך וכך.
דוד ביטן: זה לא בתקנון, יש תקנון לא? יש תקנון או אין תקנון?
דוד ביטן: אם אי-אפשר, אז אי-אפשר בכל מצב, ולא במצב כן ומצב לא.
<ארבל אסטרחן: בינתיים בכל שבוע הוא מבקש, ולא היו תאונות דרכים, לשמחתנו.
ירדנה מלר-הורוביץ: ויש שני עוזרים פרלמנטריים, והם יודעים לפעול, הכול בסדר.
ירדנה מלר-הורוביץ: רק בריאות טובה ואריכות ימים.
רוברט אילטוב: גם אני רוצה להגיד משהו, אני רוצה להגיש רביזיה לסעיף 8.
רוברט אילטוב: אני מבקש להגיש רביזיה על סעיף 8.
דוד ביטן: אין בעיה, בסדר, אמרת.
דוד ביטן: מה יש לנו עוד?
יואל חסון: אגב, הוא אמר את הרביזיה הזאת לפני רבע שעה.
דוד ביטן: מי שביקשה רביזיה זו מישהי אחרת, אבל היא לא אמרה את זה.
דוד ביטן: עבודת ועדות הכנסת בפגרת הקיץ.
<ארבל אסטרחן: כל הוועדות.
דוד ביטן: ואני מתעקש על זה שאפשר יהיה לעשות – עם כל הכבוד, אי-אפשר לכבול אותנו למצבים בלתי אפשריים.
ירדנה מלר-הורוביץ: בדיוק התקנון בא כדי לכבול.
דוד ביטן: אנחנו בעד התקנון, מדברים על יוצא מן הכלל.
ירדנה מלר-הורוביץ: אז בוא נשנה את התקנון, שלא יכבול אותנו.
דוד ביטן: לא יודע, אני אבדוק אם צריך לתקן או שזה נמצא בסמכות השיורית שלנו.
<ארבל אסטרחן: יש סמכות שיורית לוועדת הכנסת פה אחד במקרים מסוימים לסטות מהתקנון, זה נכון.
<ארבל אסטרחן: ואז צריך להעלות לסדר-היום החלטה בנושא דחיית מועד במקרים מיוחדים.
<ארבל אסטרחן: ועדת הכנסת - - -
דוד ביטן: את זה לא אמרת לי.
דוד ביטן: תמיד אמרת לי רק התקנון.
דוד ביטן: אני אומר לך סמכות שיורית, את אומרת לי אין דבר כזה.
דוד ביטן: עכשיו את אומרת שיש דבר כזה.
<ארבל אסטרחן: לא, כי אתה רוצה לך.
<ארבל אסטרחן: אתה רוצה סמכות שיורית לך.
דוד ביטן: לא אמרתי לי, אמרתי לוועדה.
דוד ביטן: לי?
דוד ביטן: מה אני מאשר?
דוד ביטן: יש ועדה, לא?
ישראל אייכלר: אדוני, יש פה שלוש אמיתות.
ישראל אייכלר: יש אמת במה שאמרה המזכירה, שהתקנון מגן עלינו, בפרט על המיעוטים.
ישראל אייכלר: יש אמת נוספת, שוועדת הכנסת ממונה על התקנון, וזכותה לשנות תקנון.
דוד ביטן: יש הליך של שינוי.
ישראל אייכלר: ויש דבר שלישי שנקרא common sense.
ישראל אייכלר: בשביל זה יש את דעת הוועדה ולא של אדם יחיד.
ירדנה מלר-הורוביץ: אוי ואבוי אם אנחנו נפעל רק לפי common sense.
דוד ביטן: עם כל הכבוד לכל המזכירות ולכל היועצים המשפטיים – לא יכולים לפסול את ה-common sense הפשוט דברים שהם טריוויאליים.
ירדנה מלר-הורוביץ: common sense – אתמול ביקשו ממני בנוסף למסתייגים לדבר.
ירדנה מלר-הורוביץ: נו, אז ה-common sense אומר שזה היה חוק נורא נורא רגיש - - -
דוד ביטן: איזה?
ירדנה מלר-הורוביץ: אתמול במליאה, לא משנה.
ירדנה מלר-הורוביץ: היה חוק שביקשו ממני עוד חברי כנסת שממש היה חשוב להם לדבר.
ירדנה מלר-הורוביץ: ואני מאמינה שהיה חשוב להם.
ירדנה מלר-הורוביץ: ואני אמרתי: לא, על-פי התקנון, אין לי אפשרות לתת לך.
ירדנה מלר-הורוביץ: יופי, אז כל אחד - - -
ישראל אייכלר: לוועדת הכנסת יש - - - זה ההבדל.
ירדנה מלר-הורוביץ: אז יושב-ראש הישיבה יפעיל common sense.
דוד ביטן: דרך אגב, הוא עושה את זה.
דוד ביטן: הם עושים את זה, את יודעת את זה, לא?
ישראל אייכלר: יש הרבה דברים בתקנון שנתונים לשיקול דעתו של היושב-ראש.
דוד ביטן: - - שמוסיפים פה ושם.
דוד ביטן: הם עושים את זה.
דוד ביטן: היושב-ראש נותן.
דוד ביטן: לא, נכון, הוא נותן.
דוד ביטן: בדיוק נתת דוגמה ששוברים את התקנון הרבה פעמים.
ירדנה מלר-הורוביץ: ממש לא.
ירדנה מלר-הורוביץ: לא כשאני שם.
ישראל אייכלר: לא בהסתייגויות, בהרבה דברים ליושב-ראש יש שיקול דעת.
דוד ביטן: אני אשב עם היועצת המשפטית.
ירדנה מלר-הורוביץ: ראש הכנסת, ולכן הוא יושב-ראש הכנסת, והוא לא יושב-ראש ועדת הכנסת.
ירדנה מלר-הורוביץ: אבל בסדר, אתה מחליט.
דוד ביטן: זה מה שאני אומר, שהוא רשאי כי יושב-ראש הישיבה - - -
ירדנה מלר-הורוביץ: אתה אומר הרבה דברים, דוד, אבל יש לנו תקנון.
ירדנה מלר-הורוביץ: אחד הדברים שהתקנון עושה הוא סדר, עושה אמות מידה שוות לכולם.
דוד ביטן: את מתפרצת לדלת פתוחה.
דוד ביטן: אני רוצה להגיד לך שכל - - -
ירדנה מלר-הורוביץ: אז תתחיל בישיבת הנשיאות לקבל את כל מי - - -
דוד ביטן: עם כל הכבוד, אני אתן לך דוגמה, הצעות לסדר-היום דחופות, הרבה פעמים הן לא דחופות.
דוד ביטן: אז אני לא בא בטענות כי אני יכול לדון רק בערעור עליהן.
דוד ביטן: אני לא יכול לדון על מי שאושר, נכון?
דוד ביטן: יש לי טענה על זה?
דוד ביטן: אבל בשיקולים שאנחנו מסתכלים, לדעתי, אם כבר מדברים, אני רשאי להוציא לדעתי סעיף שאושר כדחוף ולהכניס סעיף שאני חושב שהוא דחוף אם ועדת כנסת חושבת.
דוד ביטן: למה לא? מה זאת אומרת?
ירדנה מלר-הורוביץ: מה, הוא יכול לקחת נושא של נשיאות - - -
דוד ביטן: נכון, כן.
דוד ביטן: אם אני חושב שסעיף דחוף וסעיף שאושר לא דחוף, אני רשאי לעשות החלפה.
דוד ביטן: איפה כתוב שלא?
דוד ביטן: איפה כתוב שלא, תגידי לי?
דוד ביטן: מה ההיגיון הזה, שכל הזמן אתם מכניסים לי לפה?
דוד ביטן: ודאי שזה אפשרי.
דוד ביטן: אחרת מה הסמכות שלי – שלי ושל הוועדה?
דוד ביטן: לא להוסיף, אני גם יכול לשנות.
דוד ביטן: עם כל הכבוד, אני יכול לשנות.
דוד ביטן: הנה, אני אומר לכם.
דוד ביטן: ואני מוכן ללכת על זה לבג"ץ, בסדר?
דוד ביטן: אני יכול לשנות.
דוד ביטן: ודאי שאני יכול.
דוד ביטן: אחרת אין עילה - - -
<ארבל אסטרחן: - - - שהנשיאות - - -
דוד ביטן: יש חמש, איפה כתוב שאני יכול שש?
<ארבל אסטרחן: כתוב.
ירדנה מלר-הורוביץ: כתוב.
ירדנה מלר-הורוביץ: כתוב בתקנון.
ירדנה מלר-הורוביץ: כתוב עד חמישה נושאים.
דוד ביטן: עד חמישה.
<ארבל אסטרחן: הנשיאות מאשרת חמישה, והערעור הוא בנוסף.
דוד ביטן: לא, אבל הערעור גם יכול להחליף הצעה שאושרה בנשיאות.
דוד ביטן: אז אני אומר לך את זה.
דוד ביטן: אני מוכן ללכת על זה לבג"ץ, ונראה מי ינצח.
<ארבל אסטרחן: כשתיקנו את התקנון - - -
דוד ביטן: עם כל הכבוד לתקנון וליועצים המשפטיים.
יואל חסון: בג"ץ לא יתערב בדבר הזה בחיים.
יואל חסון: בג"ץ לא יתערב בזה בחיים.
יואל חסון: בתקנון הכנסת?
דוד ביטן: אני מוכן ללכת על זה.
דוד ביטן: אני מוכן ללכת על זה בהסכמה.
דוד ביטן: אז מה הסמכות של הערעור, רק להוסיף?
דוד ביטן: לא נכון, כי הבקשות עצמן מהנשיאות - - -
דוד ביטן: תקשיב, אנחנו ועדה מעין שיפוטית.
דוד ביטן: מה זה מעין שיפוטית?
דוד ביטן: שאני יכול לעשות החלפה, ודאי.
דוד ביטן: אני מקבל את זה שזה דחוף וזה לא דחוף ואני עושה הצרכה.
יואל חסון: אתה יכול לשנות את התקנון.
דוד ביטן: אבל לא משנה, זה ויכוח שלא קשור לעניין שהתווכחנו.
יואל חסון: יש כללים לשנות את התקנון.
ישראל אייכלר: על העניין של ועדות הכנסת בפגרת הקיץ.
ישראל אייכלר: נדון על זה עכשיו.
יואל חסון: אני בעד לבטל את פגרת הקיץ.
<ארבל אסטרחן: היא כבר נקבעה.
דוד ביטן: אני גם בעד, דרך אגב.
יואל חסון: אז בוא נבטל ביחד, יש לנו רוב.
דוד ביטן: אבל אתם כולכם רוצים פגרה.
<ארבל אסטרחן: זה נקבע בישיבה הקודמת.
דוד ביטן: מי רוצה להציג את זה?
<ארבל אסטרחן: זו לא הצעה שלי, אבל אני יכולה להציג.
<ארבל אסטרחן: יש כאן נוסח שמבוסס על מה שהיה בפגרות קודמות.
ירדנה מלר-הורוביץ: הצעה של מי זה?
דוד ביטן: הם לקחו את מה שהיה כל השנים.
ירדנה מלר-הורוביץ: דיברת עם היושב-ראש?
דוד ביטן: אמרו לי שזה דבר מקובל, אז עשינו את זה.
דוד ביטן: זה מה שאמרה לי המנהלת.
ירדנה מלר-הורוביץ: דיברתם עם יושב-ראש הכנסת?
ירדנה מלר-הורוביץ: אתם יודעים מה הולך להיות?
ירדנה מלר-הורוביץ: מה הוא יודע?
<ארבל אסטרחן: אז כדאי להעביר את זה.
ירדנה מלר-הורוביץ: כדאי להעביר את זה ליושב-ראש הכנסת.
<ארבל אסטרחן: נעביר את זה ליושב-ראש ונביא את זה לישיבה.
דוד ביטן: דיברתי עם יושב-ראש הקואליציה שאנחנו נוסיף סעיף שאומר שזה לא חל על התקציב.
דוד ביטן: אבל אין לי בעיה.
דוד ביטן: באמת, אין לי בעיה.
דוד ביטן: בסדר, מקובל.
דוד ביטן: תכניסי את זה לישיבה הבאה.
ישראל אייכלר: את הסעיף הזה, נכון?
ישראל אייכלר: שיהיו דברים מוסכמים.
ישראל אייכלר: אני חשבתי שזה מוסכם.
דוד ביטן: לא, התייעצתי עם יושב-ראש הקואליציה, הלכנו לפי הפעם הקודמת, אז מה הבעיה?
ירדנה מלר-הורוביץ: יש ועדות אחרות, יש נושאים אחרים.
ירדנה מלר-הורוביץ: יש ועדה להתחדשות עירונית שעובדת.
ירדנה מלר-הורוביץ: אולי הוא יודע על משהו שאני לא יודעת.
דוד ביטן: אנחנו נביא את היושב-ראש שהוא ינהל את הוועדה הזו.
דוד ביטן: תגידי לו שהוא ישב במקומנו פה והוא ינהל.
ירדנה מלר-הורוביץ: אתה מרשה לי לא להגיד לו את זה?
דוד ביטן: את יכולה להגיד לו מה שאת רוצה.
ישראל אייכלר: בכללי, אני רוצה לאפשר לוועדות הכנסת לפעול כמה שאפשר יותר, ולא להגביל יותר מדי.
ישראל אייכלר: בפעם הקודמת הוועדות היו משותקות.
ישראל אייכלר: חברי הכנסת רצו – לפעמים בהסכמה.
ישראל אייכלר: צריך לעשות משהו שבהסכמת חברי הכנסת, או חברי הוועדה - - -
ירדנה מלר-הורוביץ: אני רק רוצה להגיד משהו.
יואל חסון: מה הכלל היום?
יואל חסון: מה הכללים היום?
ירדנה מלר-הורוביץ: אני לא יודעת מה יהיו כללי העבודה, אבל אני רק רוצה דווקא בפן האנושי להגיד.
ירדנה מלר-הורוביץ: פגרת הכנסת נקבעה כי יש פגרה.
ירדנה מלר-הורוביץ: כדי להקים ישיבת ועדה – וזה בסדר, הוועדות תעבודנה.
ירדנה מלר-הורוביץ: רק שתדעו שההגבלה בדרך כלל היא כדי שלא ייצא שהפגרה הפכה לעבודה.
ירדנה מלר-הורוביץ: כי גם בצוותי הוועדות יש אנשים שמדרך הטבע גם צריכים קצת לצאת לחופש.
ירדנה מלר-הורוביץ: לכן ההגבלה ולכן יש איזושהי מחשבה על מספר הישיבות.
ירדנה מלר-הורוביץ: למה ביקשתי בכל אופן שהיושב-ראש יראה לפני שמחליטים פה?
ירדנה מלר-הורוביץ: אולי הוא יודע על ועדות שיצטרכו לחרוג ממה שהיה בשנה שעברה?
ירדנה מלר-הורוביץ: אני כבר יודעת שיש ועדה להתחדשות עירונית שאני לא יודעת אם היא בהסכם הזה.
ירדנה מלר-הורוביץ: אני יודעת שיש את הוועדה של השקיפות.
ירדנה מלר-הורוביץ: אני לא יודעת מה החליטו, מי יעבוד ואיך.
יואל חסון: מה יהיה בפעם הבאה?
יואל חסון: כמה כינוסים?
ירדנה מלר-הורוביץ: אני לא יודעת מה יהיה לקראת התקציב בספטמבר, איזה ועדות תצטרכנה לשבת יותר אולי.
ירדנה מלר-הורוביץ: אולי בימים אחרים, כי יש חגים.
ירדנה מלר-הורוביץ: את כל זה צריך לבדוק.
ישראל אייכלר: צריך להתאים את זה גם ללוח.
ירדנה מלר-הורוביץ: לכן אמרתי, אולי זו הצעה טובה מאוד, אבל אני חושבת שראוי שהיושב-ראש - - -
<קריאה: זה בסך הכול חודש פגרה - - -
ירדנה מלר-הורוביץ: אני אמרתי.
ירדנה מלר-הורוביץ: אמרתי.
ירדנה מלר-הורוביץ: ברגע שיעבור התקציב – הוא יובא במהלך ספטמבר.
<קריאה: אלו חגים.
<קריאה: חבר'ה, אל תשכחו שאלו ימים של חגים.
דוד ביטן: תציגו את זה בפני היושב-ראש.
ירדנה מלר-הורוביץ: תציגו.
דוד ביטן: תציגו, אין שום בעיה.
ירדנה מלר-הורוביץ: דוד, יכול שיש לו בקשות בפניו שאנחנו לא מודעים אליהן.
יואל חסון: על מה אתם מדברים?
יואל חסון: לא הקשבתי, סליחה.
דוד ביטן: לפי התקנון אתה רוצה שאני אדון, או איך?
דוד ביטן: אתה חזק בתקנון.
דוד ביטן: הצעה לסדר-היום בנושא: "אירוע ההצתה" - - -
יואל חסון: פנים.
יואל חסון: אני בעד פנים.
דוד ביטן: אני אעשה את זה, דרך אגב.
דוד ביטן: אני אחליף, ואנחנו נראה מה יצא מזה.
דוד ביטן: אני אעשה החלפה ונראה מה יצא בסופו של דבר.
יואל חסון: דוד, אני לא עומד בקצב שלך, באמת, אתה מתיש אותי.
דוד ביטן: אני רק עונה.
דוד ביטן: אני אנסה את זה פעם אחת, ואני אוכיח לכולם שאני צודק משפטית ולא מישהו אחר.
יואל חסון: מה החלטת, איזו ועדה?
<ארבל אסטרחן: - - - לקרוא את הסעיף הנכון לפני שעושים את זה.
דוד ביטן: אין בעיה, אני אוכיח לך את זה.
דוד ביטן: הצעה לסדר-היום בנושא: "אירוע ההצתה בכנסיית הלחם והדגים".
יואל חסון: רגע, אבל אנחנו גם פה.
דוד ביטן: אני קורא לך את זה.
דוד ביטן: אתה אומר לי מה?
דוד ביטן: אני קורא.
יואל חסון: אני לא עומד בקצב שלך, התשת אותי.
דוד ביטן: "בטבחה שבצפון הכנרת" של חברי הכנסת נחמן שי, עליזה לביא, איימן עודה, אורי מקלב, ינון מגל ויעקב מרגי.
דוד ביטן: ההצעה הייתה לנושא ועדת הפנים, ויש כאלה שאמרו מדע וטכנולוגיה.
דוד ביטן: מה הקשר מדע וטכנולוגיה פה?
דוד ביטן: ועדת הפנים, מקובל?
דוד ביטן: מי בעד שתי ההצעות לשתי הוועדות?
יואל חסון: לאיזה ועדה?
דוד ביטן: את המשט העברנו לוועדת הכנסת, את זה לוועדת הפנים.
דוד ביטן: בעד העברת ההצעות לסדר-היום לוועדות– פה אחד
דוד ביטן: אני מבקש ממך, את הנושא הזה של הארכת מועד אני רוצה שתבדקי לי.
דוד ביטן: תבדקי לי בבקשה מבחינה משפטית את העניין הזה.
<ארבל אסטרחן: מי בעל הסמכות?
דוד ביטן: אני רוצה לראות אם בתקנון יש לנו סמכות לעשות נוהל של הארכת מועד.
<ארבל אסטרחן: אין שום בעיה.
<ארבל אסטרחן: טוב.
דוד ביטן: בנימוקים מיוחדים שיירשמו.
דוד ביטן: וגם את הנושא השני, שאני יכול להחליף.
דוד ביטן: אתם מתעקשים על רביזיה?
רוברט אילטוב: אתה לא חייב לעשות אותה היום.
רוברט אילטוב: אני מציע לך שתדבר עם צחי.
יואל חסון: היום.
דוד ביטן: אנחנו נעשה רביזיה.
דוד ביטן: אתה מתעקש על זה באמת?
רוברט אילטוב: אתה לא חייב לעשות את זה היום.
יואל חסון: בטח שהיום.
דוד ביטן: גם כך אני לא מביא את זה למליאה כי לא הסתדרנו על החלוקה הסיעתית.
רוברט אילטוב: אם אני אעשה רביזיה, אתה תצטרך לעשות רביזיה.
רוברט אילטוב: לכן אני אומר לך, עדיף שזה יהיה - - -
דוד ביטן: אז הנה, אני אומר לך, חכה, אנחנו נדון ברביזיה אם לא נגיע להסכם.
דוד ביטן: אם נגיע להסכם, אז אין בעיה.
רוברט אילטוב: אם נגיע להסכם.
רוברט אילטוב: אם.
רוברט אילטוב: <
דוד ביטן: מכיוון שגם יושב-ראש ועדת הכספים וגם יושב-ראש ועדת הכלכלה, רוצים לטעון בפני הוועדה לגבי הסעיף של קביעת הוועדה לדיון בשתי הצעות חוק, ב-10:45 נדון בסעיף הזה.
דוד ביטן: כרגע אני עובר לסעיף הבא, החלטת גמלאות לנושאי משרה ברשויות השלטון (חברי הכנסת ושאיריהם) – התאמת החלטת הגמלאות לאפשרות שסגן שר לא יהיה חבר כנסת (לפי החוק הנורבגי).
דוד ביטן: בבקשה, גברתי היועצת המשפטית.
<ארבל אסטרחן: בעקבות החוק הנורבגי נוצר מצב שמאפשר שסגני שרים לא יהיו חברי כנסת, דבר שלא היה קיים עד היום.
<ארבל אסטרחן: אתמול התכנסה ועדת הכספים כדי לאשר מה יהיה דינם של סגני שרים מבחינת זכויות הפנסיה שלהם, כי זה נושא שלא היתה עליו הסדרה למקרה שבו יתפטר סגן שר לפי החוק החדש מהכנסת ויישאר סגן שר.
<ארבל אסטרחן: כאשר התקיים הדיון והוכן החומר לוועדת הכספים התברר שיש תיקון משלים שצריך לעשות גם בהחלטת גמלאות (חברי הכנסת), ואת זה לא יכולה לעשות ועדת הכספים, אלא רק ועדת הכנסת, ואני אסביר מה התיקון.
<ארבל אסטרחן: היום, לפי סעיף 15 להחלטת הגמלאות לחברי הכנסת, חבר כנסת שפורש מהכנסת זכאי למענק פרישה, שנגזר ממשך הכהונה שלו, משכורת לכל שנה החל מהשנה השנייה, אבל קובעת ההחלטה שחבר כנסת שהתפטר מהכנסת וממשיך להיות שר לא יקבל את המענק עם פרישתו מהכנסת, אלא רק כשהוא ימשיך להיות שר.
<ארבל אסטרחן: אין כאן התייחסות לסגן שר, ולכן מה שמוצע לעשות כרגע זה להשוות את המצב שבו סגן שר מתפטר מהכנסת למצב שכבר היה אפשרי בעבר, ששר התפטר מהכנסת והמשיך להיות שר.
<ארבל אסטרחן: אגב, אני אגיד פה בסוגריים שאתמול ועדת הכספים אישרה שבמצב שבו שר או סגן שר מתפטרים מהכנסת, לפי החוק הנורבגי, לא התפטרות רגילה, הוא ימשיך להיות זכאי למענק הסתגלות עבור שנות הכהונה שלו כשר או כסגן שר, ולכן הנוסח שמופיע כיום בסעיף 15 להחלטת הגמלאות אומר: "אלה לא יהיו זכאים למענק פרישה - - - (3) חבר הכנסת לשעבר שמכהן כשר, כל עוד הוא מכהן כשר" – למשל בנט שהתפטר, לא קיבל מענק פרישה, יקבל אותו כשהוא יפרוש בסוף-בסוף מלהיות שר או חבר כנסת, התפקיד האחרון שהוא יהיה בו – מוצע להוסיף כאן את המילים "או סגן שר".
דוד ביטן: רק בסעיף הזה.
<ארבל אסטרחן: חבר כנסת שמכהן כשר או כסגן שר.
<ארבל אסטרחן: "כל עוד הוא מכהן כשר או כסגן שר", בסעיף 15(ב)(3), שמונח גם בפניכם.
דוד ביטן: הכוונה היא להגן על הזכויות של המתפטרים לפי החוק הנורבגי.
דוד ביטן: סגן שר לא מוזכר בתקנון, נוסיף אותו.
דוד ביטן: אין אף חבר כנסת פה?
דוד ביטן: בסעיף הבא יש לנו כל מיני הצעות לתיקון תקנון.
דוד ביטן: נעבור סעיף-סעיף?
<ארבל אסטרחן: גם בתקנון הכנסת נדרשות התאמות לחוק הנורבגי.
<ארבל אסטרחן: שוב, בעיקר לדבר הזה, כשיכול להיות מצב שבו יש סגן שר שאינו חבר כנסת.
<ארבל אסטרחן: יש גם כמה מקומות שראינו שאין התייחסות למצב שבו שר אינו חבר כנסת, למרות שזה היה אפשרי, אבל זה לא היה כל-כך נפוץ בעבר.
<ארבל אסטרחן: אני אעבור על הסעיפים שמונחים גם בפניכם וגם הופצו לפני הישיבה.
<ארבל אסטרחן: אלה שמסומנים בכוכבית קשורים לחוק הנורבגי, אני אעבור קודם עליהם.
<ארבל אסטרחן: לצדם יש כמה תיקונים טכניים קטנים ששכבו פה בוועדה עוד מהכנסת הקודמת, ורצינו באותה הזדמנות גם לתקן אותם, אלה דברים קטנים ואני אסביר גם אותם.
דוד ביטן: בוא נתחיל.
דוד ביטן: סעיף 1.
<ארבל אסטרחן: סעיף 9 לתקנון עניינו יושב-ראש סיעה.
<ארבל אסטרחן: היום כתוב שכל סיעה תבחר יושב-ראש לסיעה וממלא מקום.
<ארבל אסטרחן: מוצע להוסיף פה את המילים "מבין חבריה", כך שיובהר שיושב-ראש סיעה יכול להיות רק מקרב חברי הסיעה, כלומר, רק מקרב חברי הכנסת.
<ארבל אסטרחן: לא יכול להיות יושב-ראש סיעה מישהו חיצוני, גם אם הוא מכהן בתפקיד מטעם הסיעה.
<ארבל אסטרחן: סעיף 16 לתקנון עניינו פרסום ברשומות.
<ארבל אסטרחן: הוא קובע שהכנסת תפרסם ברשומות הודעה על חילופי חברי כנסת.
<ארבל אסטרחן: במסגרת החוק הנורבגי הכניסו הוראה כזאת בחוק הכנסת.
<ארבל אסטרחן: אמרו: הכנסת תפרסם הודעה על חילופי חברי כנסת ועל התפטרות לפי החוק הנורבגי וכו'.
<ארבל אסטרחן: אין צורך לכתוב את זה בתקנון.
<ארבל אסטרחן: הסעיף נהיה מיותר ומוצע למחוק אותו, סעיף 16(ב).
<ארבל אסטרחן: הסעיף הבא, סעיף 22 לתקנון, עניינו נאומים במליאה.
<ארבל אסטרחן: מי יכול לדבר במליאה.
<ארבל אסטרחן: כיום קובע הסעיף: "אלה רשאים לשאת דברים במליאת הכנסת: חברי הכנסת, שרים שאינם חברי הכנסת".
<ארבל אסטרחן: צריך להוסיף פה גם סגני שרים שאינם חברי הכנסת לפי האפשרות החדשה.
<ארבל אסטרחן: הסעיף הבא, סעיף 24, עניינו ציון זכרם של נפטרים.
<ארבל אסטרחן: היום כתוב שאם נפטר נשיא המדינה, חבר הכנסת או שר בעת הכהונה, מה יקרה במצב כזה.
<ארבל אסטרחן: מוצע להוסיף פה "או סגן שר".
<ארבל אסטרחן: שוב התאמה לאפשרות החדשה.
ירדנה מלר-הורוביץ: בעת הכהונה.
<ארבל אסטרחן: כן, בעת הכהונה.
<ארבל אסטרחן: סעיף 34 תקנון עניינו הודעה אישית.
<ארבל אסטרחן: היום כתוב שיושב-ראש הכנסת רשאי לאפשר לחבר הכנסת למסור הודעה אישית, לתקן אי-הבנה או האשמה שנשמעה כלפיו.
<ארבל אסטרחן: מוצע להוסיף פה אפשרות גם לשר או סגן שר למסור הודעה כזאת.
<ארבל אסטרחן: שני התיקונים בסעיף 34 זה אותו דבר, הוספת האפשרות של שר או סגן שר.
ירדנה מלר-הורוביץ: > נשארת המגבלה שזה בתום הדיון.
דוד ביטן: זה לא קשור לחוק הנורבגי, זה באופן כללי.
<ארבל אסטרחן: נכון, אבל היום כתוב "לאפשר לחבר הכנסת", עכשיו ישבו כאן - - -
דוד ביטן: כשכולם חברי הכנסת.
דוד ביטן: היום יהיה מצב שלא יהיו חברי הכנסת.
<ארבל אסטרחן: יהיו גם שרים וסגני שרים, בדיוק.
דוד ביטן: היה לנו אחד כזה.
ירדנה מלר-הורוביץ: > גם שר וסגן שר בתום הדיון.
<ארבל אסטרחן: אין שינוי בנוסח.
ירדנה מלר-הורוביץ: > יש סעיף ששר יכול להתערב בכל שלב, אז שיהיה ברור.
<ארבל אסטרחן: לא מכוח - - -
דוד ביטן: לא מתקנים את הסעיף הזה.
ירדנה מלר-הורוביץ: > לכן אני מדגישה את זה.
<ארבל אסטרחן: מה שכן, יש היום בסעיף 34 הוראה שאומרת שחבר הכנסת יעביר את תמצית הודעתו מראש ובכתב.
<ארבל אסטרחן: זה קורה?
ירדנה מלר-הורוביץ: > אנחנו משתדלים, לא תמיד הם מקפידים על זה.
ירדנה מלר-הורוביץ: היושב-ראש דיבר על זה בנשיאות ביום שני, ונתן הדגשה להמעיט בעניין של ההודעות האישיות, להחזיר את המעמד של הודעה אישית למה שהיה.
<ארבל אסטרחן: רק כשזה תקיפה.
ירדנה מלר-הורוביץ: > כן, ובאמת להקפיד לקבל את התמצית בכתב.
<ארבל אסטרחן: התיקון פה הוא שמוסיפים אפשרות גם לשרים ולסגני שרים למסור הודעה אישית באותם תנאים.
<ארבל אסטרחן: סעיף 39 עניינו דברי הכנסת.
<ארבל אסטרחן: היום כתוב שכל חבר כנסת רשאי לתקן שגיאות בדבריו שנרשמו בפרוטוקול.
<ארבל אסטרחן: חשבנו לכתוב "כל דובר", כי יכול להיות שידברו גם לא חברי כנסת שהם שרים וסגני שרים, ועל כן ההתאמה נדרשת.
דוד ביטן: לדוגמה נשיא הודו יכול לתקן את מה שהוא אמר?
דוד ביטן: זה מה שאת אומרת בעצם?
<ארבל אסטרחן: כל דובר.
מרב מיכאלי: אתה רוצה למנוע מנשיא הודו לתקן?
דוד ביטן: גם הוא יכול לתקן את הפרוטוקול.
<ארבל אסטרחן: סעיף 41 עניינו התנהגות במליאה.
<ארבל אסטרחן: יש פה שני תיקונים.
<ארבל אסטרחן: האחד, היום כתוב שבישיבות הכנסת יש להשתמש בתואר חבר הכנסת או בתואר תפקידו של חבר הכנסת בכנסת או בממשלה.